alexandrainst/scandi-wiki huggingface dataset:
Lasse Holm

Lars-Eric Gustav «Lasse» Holm (født 9. desember 1943 i Stockholm) er en svensk låtskriver, pianist, produsent og sanger. I 1960-årene spilte han inn plater under navnet Larry Moon. Holm er mest kjent som tidligere bandmedlem i Chips til bandet ble oppløst i 1983. I 1986 platedebuterte han som soloartist med albumet Lasse Holm og året etter kom albumet Vindarna vänder om. Holm representerte Sverige i Eurovision Song Contest 1986 med «E' de' det här du kallar kärlek» sammen med Monica Törnell. Han har vært programleder i Sikta mot stjärnorna, Melodifestivalen 2000, Pictionary og Diggiloo. I 1995 kom samlealbumet Lasse Holms bästa.

Han har vært komponist av fem av Sveriges bidrag i Eurovision Song Contest, blant annet Carolas «Främling».

Diskografi 
Studioalbum
 Säg Godmorgon (Lasse Holm med Moonlighters) (1974)
 Olles Sångbok - Kapitel N - Ö (Gunnar Bernstrup, Lars Holm) (1984)
 Lasse Holm (1986)
 Vindarna vänder om (1987)

Singler (utvalg)
 «En Sån Chans» / «Nånstans Finns Kärleken» (Lasse Holm och Moonlighters) (1972)
 «Do Re Mi» (Med sin datter Paula) / «Only One You» (Lasse Holm & Rankarna) (1983)
 «E' De' Det Här Du Kallar Kärlek» (Lasse Holm & Monica Törnell) / «En Kärleksmagi» (Lasse Holm) (1986)
 «Canelloni Macaroni (Pizzeria Fantasia)» (Lasse Holm) / «Another Kind Of Loving» (Lasse Holm & Monica Törnell) (1986)
 «Hjältar Från Havet» / «Vindarna Vänder Om» (Lasse Holm & Arja Saijonmaa) (1987)
 «Sikta Mot Stjärnorna» / «Sikta Mot Stjärnorna (Musikbakgrund)» (1994)
 «Allt Ljus På Mig» / «Allt Ljus På Mig (Karaokeversion)» (Lasse Holm med Diggiloogänget) (2006)

Samlingsalbum
 Showtime (1988)
 Lasse Holms bästa (1995)
 Lasse Holms Bästa (Bonus CD) (1995)

Eksterne lenker 
 
 
 

Svenske sangere
Svenske pianister
Svenske låtskrivere
Deltakere i Melodifestivalen
Deltakere i Eurovision Song Contest 1986
Kentumspråk

Kentumspråk er navnet på den greinen av den indoeuropeiske språkfamilien som ble utskilt etter delingen fra satemspråk. Gruppen omfatter de germanske, keltiske, greske, italiske og tokariske språk.

Distinksjonen mellom kentum- og satemspråk bygger på visse karakteristiske skiller i lydmønstrene. Lyden k i noen indoeuropeiske språk tilsvarer s i andre, og man antar at en felles lydforandring har funnet sted i et eldre språkstadium for satemspråkene, som de da ikke delte med kentumspråkene. Den vanligste rekonstruksjonen av det urindoeuropeiske lydsystemet postulerer tre serier av velare plosiver, hvor den labiovelare er bevart i kentumspråk mens  palatovelarer er oppgått i de ufargede velarene.

Satem er avestisk for tallet 100 og centum er det tilsvarende latinske ordet. De germanske språkene er kentumspråk, men her har den opprinnelige innledende [k] gjennom en senere lydforandring i Grimms lov blitt endret til [h], liksom det norske ordet hundre.

Skillet mellom kentumspråk og satemspråk følger i hovedsak geografiske skillelinjer mellom øst og vest. Kentumspråkene regnes som de vestlige indoeuropeiske språk, mens de slaviske, baltiske og indoiranske språk er satemspråkene og de østlige indoeuropeiske språk.

Et unntak fra denne geografiske skillelinjen ble påvist gjennom oppdagelsen av de tokariske språkene i Sentral-Asia, som var kentumspråk.

Indoeuropeiske språk
Tore Magnus Pettersson

Tore Magnus Pettersson (født 5. januar 1948 i Bergen) er en norsk komponist, tekstforfatter, gitarist og sanger. Som visesanger bruker han tidvis kunstnernavnet Tore Magnus - uten etternavn. Han er trolig mest kjent for å ha tonesatt Inger Hagerups dikt Våre små søsken i 1970, til åpningen av Ragna Ringdals Dagsenter for psykisk utviklingshemmede. Med denne sangen vant Tore Magnus Pettersson NRK radio og fjernsyns samsendte «Talent 71».

Utdannelse og yrkesliv 
Pettersson gikk to-årig elektronikklinje ved Bergen Tekniske Fagskole fra 1965 til 1967. I et år livnærte han seg som profesjonell musiker, frem til han i 1968 ble innkalt til militærtjeneste ved Luftkommando Nord-Norge i Bodø. Fra 1969 til 1973 utdannent han seg til allmennlærer ved Bodø lærerhøgskole. Senere videreutdannet han seg i musikkpedagogikk; først ved Stavanger lærerhøgskole fra 1973 til 1974, og så ved Bergen lærerhøgskole i studieåret 1974/1975.

I perioden 1975–1979 arbeidet han som musikklærer ved Bondelagets folkehøgskole på Mysen. Deretter var han musikklærer ved Sandefjord folkehøyskole fra 1979 til 1983, og ved Askim ungdomsskole fra 1983 til 1989. Han etablerte produksjonsselskapet MidiMusic Tore Magnus Pettersson Produksjoner i 1989.

Fra 2003 til 2018 turnerte Pettersson over hele Norge. I 2018 sluttet Pettersson å holde konserter for å konsentrere seg om å skrive tekst og musikk til nye verker.

Til Norges nasjonaldagsfeiring i 2021 ble Tore Magnus Petterssons Hipp hipp hipp Hurra! (Radio-versjon) utgitt. – Oslo kommune valgte å brukte Hipp hipp hipp Hurra! (Radio-versjon) til å fronte hovedstadens «17. mai-program 2021».

Tore Magnus Pettersson har medvirket i en rekke radio- og TV-program og har flere ganger sittet i juryen for Spellemannprisen i kategoriene «Barnemusikk» og «Viser».

Utgivelser 
 1971 – «Våre små søsken» / «Kjerringa mot strømmen» (singel)
 1972 – «Bare vi to» / «Den underlige sykdommen» (singel)
 1972 – «Drypp» (LP)
 1973 – «Lykke» / «To tunger» (singel)
 1973 – «Viser fra en hybel» (visebok, Gyldendal Norsk Forlag)
 2002 – «Våre små søsken » (CD)
 2012 – «I glans av ditt smil» 
 2017 – «Våre små søsken m/ Wenche Foss & Tore Magnus» 
 2020 – «Hipp hipp hipp Hurra! » 
2021 – «Hipp hipp hipp Hurra!  (Radio-versjon)»

Priser 

 1963 – Vinner av amatørkonkurransen på Scala i Bergen, i duett med Torill Ødegård.  
 1971 – Vinner av «Talent 71», NRK radio og fjernsyns samsendte talentkonkurranse.
 1981 – Vestfold fylkes kulturarbeiderstipend. 
 1986 – Østfold fylkes kulturstipend i 1986.

Norske komponister
Norske gitarister
Norske visesangere
Personer fra Bergen kommune
Fødsler i 1948
Belarusian Waltz

Belarusian Waltz er en norsk dokumentarfilm om menneskerettssituasjonen i Hviterussland. 

Den ble nominert til en Emmy.

Handling
I Hviterussland, ofte omtalt som Europas siste diktatur er filmens hovedperson, kunstneren Alexander Pushkin i opposisjon til regimet. I filmen utfordrer han myndighetene og diktator Alexandr Lukasjenko med en rekke aksjoner og kunstverk. Hans handlinger ses på som kontroversielle i landet som Lukasjenko er kjent for å regjere med jernhånd. Ytringsfrihet og pressefriheten i Hviterussland er ofte kritisert. Opposisjonen er truet til stillhet og Amnesty International sier at myndighetene viser en total mangel på repekt for menneskerettighetene.

Dokumentar-komedien Belarusian Waltz er en kritikerrost film med en overraskende vending som gjennom Alexander Pushkin tilbyr innsikt til det hviterussiske folket. Filmen har opplevd stor internasjonal suksess, inkludert en Emmy nominasjon. Den har tidligere vært nominert til blant annet den europeiske Oscar (European Film Academy Awards for Best Documentary).

Belarusian Waltz er regissert av den polske filmskaperen Andrzej Fidyk som står bak 40 filmproduksjoner, blant annet to prisvinnende dokumentarfilmer om Nord-Korea, Yodok Stories og The Parade. Filmen er produsert av norske Piraya Film.

Festivaler 
2007 Prix Europa, Potsdam, Germany
2007 Bergen International Film Festival
2008 One World Film Festival, Prague
2008 Hot Docs, Toronto
2008 Guth Gafa Documentary Film festival, Ireland
2008 Nordox, Beijing
2009 Amnesty International Film Festival, The Netherlands 
2009 Global Peace Film Festival, Orlando, USA
2010 Thessaloniki International Documentary Film Festival

Priser 
2007 Nominated for Prix Arte – European Film Academy Award for Best Documentary Film
2009 Nominated for the Emmy Award – News and Documentary Category

Referanser

Eksterne lenker 
 
 PBS Documentaries with a point of view

Filmer fra 2007
Norske dokumentarfilmer fra 2000-årene
Hviterussiskspråklige filmer
Norske dokumentarfilmer
Haugaland Kraft

Haugaland Kraft AS er et kraftselskap som ble etablert i 1998 ved fusjonering mellom Haugesund Energi og Karmsund Kraftlag. Etter en omstrukturering av virksomheten i 2015 ble selskapet organisert som et konsern fra 1. januar 2016.

Haugaland Kraft eies av kommunene Karmøy, Haugesund, Tysvær, Vindafjord, Sveio, Utsira, Suldal, Sauda, Ullensvang, Etne, Fitjar og Bømlo samt selskapene Finnås Kraftlag SA, SØK AS og Fitjar Kraftlag SA. Konsernet har rundt 500 ansatte og omsetter for kr 3 735 mill. på årsbasis. 

Selskapets kjerneområder er produksjon, overføring og omsetning av elektrisk kraft, samt utbygging/drift av fibernettverk.

Haugaland Kraft AS har hovedkontor i Haugesund med avdelinger på Fitjar, Sand, Sauda, Stord, Ølen/Skånevik og Fjelberg.

Konsernet består av et morselskap og 3 heleide datterselskaper; Fagne AS (skiftet navn fra Haugaland Kraft Nett AS 01.01.2022 ), Haugaland Kraft Fiber AS og Haugaland Kraft Energi AS. I tillegg er selskapet majoritetseier i Sunnhordland Kraftlag AS og Afiber AS.

Referanser

Eksterne lenker
 

Norske kraftselskaper
Etableringer i 1998
Behandlingsbiobankloven

Behandlingsbiobankloven (fullt navn Lov om behandlingsbiobanker), tidligere kalt biobankloven, trådte i kraft 1. juli 2003. Loven skal sikre etisk forsvarlig innsamling, oppbevaring, behandling og destruksjon av materialet i biobanker, det vil si samlinger av humant biologisk materiale og opplysninger utledet av dette. Loven skal også sørge for at biobanker blir utnyttet til individets og samfunnets beste. Norske biobanker inneholder allerede mange millioner prøver, og biobankloven skal sørge for at disse benyttes til helsemessige formål: diagnostikk, behandling, forskning og undervisning. Loven skal sikre at prøvene ikke blir misbrukt, kommer på avveie eller blir handelsvare.

Eksterne lenker
 Lovdata

Norske lover
Lover av 2003
Oshkosh M-ATV

M-ATV er et pansret patruljekjøretøy, kjent som et minebeskyttet kjøretøy (MRAP), fra amerikanske Oshkosh. Det kan ta med en skytter og fire passasjerer, og er spesielt tilpasset for å overleve å kjøre på landminer og veibomber.

Over 8000 er levert eller bestilt.

Det norske forsvaret ønsket i 2010 å kjøpe inn M-ATV for bruk i Afghanistan, men det var ikke mulig å få levert kjøretøyer raskt, så valget falt på tyske Dingo II.

Se også 
 Oshkosh L-ATV

Referanser

Eksterne lenker 
 
 Brosjyre fra produsenten (engelsk)

MRAP-kjøretøyer
Liste over kardinaler utnevnt av Pius II

Liste over kardinaler utnevnt av Pius II er en liste over de 13 kardinalene pave Pius II utnevnte under tre konsistorium i perioden 5. mars 1460 til 31. mai 1462.

5. mars 1460 
 Angelo Capranica
 Berardo Eroli
 Niccolò Fortiguerra
 Alessandro Oliva Sassoferrato O.E.S.A. 
 Francesco Todeschini-Piccolomini, senere pave Pius III
 in pectore Burkhard Weisbriach,  offentliggjort 31. mai 1462.

18. desember 1461 
 Bartolomeo Roverella
 Jean Jouffroy O.S.B.Clun.
 Jaime Cardona
 Louis d'Albret
 Giacomo Ammannati-Piccolomini
 Francesco Gonzaga

31. mai 1462 
 Johann von Eych

Kilder 
 Salvador Miranda: The Cardinals of the Holy Roman Church

Pius 02
Sabino Arana

Sabino Arana Goiri, også kjent som Arana ta Goiri'taŕ Sabin (født 26. januar 1865, død 25. november 1903) var en baskisk politiker og forfatter fra Spania. Han grunnla Det baskiske nasjonalistparti (baskisk: Euzko Alderdi Jeltzalea) (EAJ-PNV) og er ansett som den baskiske nasjonalismens far.

Arana døde i en alder av 38 år av Addisons sykdom, en sykdom han fikk under et fengselsopphold. Han ble dømt for forræderi etter å ha forsøkt å sende et telegram til President Theodore Roosevelt, der han hyllet USA for å hjelpe Cuba til å oppnå uavhengighet fra Spania.

Innflytelse på baskisk nasjonalisme 
Arrana er en av den baskiske nasjonalismens mest innflytelsesrike personer. Han skrev blant annet nasjonalsangen Gora ta Gora, designet det baskiske flagget Ikurrin og stiftet partiet EAJ-PNV som til dags dato er det største partiet ved valg i de spansk-baskiske provinsene.  

Til tross for Aranas store innflytelse, er det mange i dag som anser Aranas idé om baskerne som et overlegent folkeslag for å være rasistisk.

Referanser

Eksterne lenker 
 EAJ-PNVs offisielle hjemmeside
 Sabino Aranas stiftelse

Baskere
Baskiske politikere
Baskerland
Spanske politikere
Personer fra Bilbao
A Glimpse of Happiness

A Glimpse of Happiness er et musikkalbum med Amund Enger, utgitt i 2006. Dette er hans første plate på 23 år.

Sporliste

 «Seven Seas» (Amund Enger)
 «You're the Lady» (Amund Enger)
 «A Glimpse of Happiness» (Amund Enger)
 «The Love That Sets Me Free» (Amund Enger/Timothy John Hegarty)
 «Shelter the Flame» (Amund Enger/Jeff Wasserman)
 «One Good Reason» (Amund Enger)
 «She's Gone» (Amund Enger/Jan Vincents Johannessen)
 «A Rose In the Snow» (Amund Enger/Jan Vincents Johannessen)
 «Stay With Me» (Amund Enger/Elisabeth Arnet)
 «I Won't Last a Day Without You» (Roger Nichols/Paul Williams)

Medvirkende

Musikere
 Amund Enger - sang, gitarer, piano, kor, låtskriver
 Geir Sundstøl - steelgitar 
 Gjermund Silset - bass 
 Øystein Birkeland - cello
 Pete Abbott - trommer, perkusjon 
 Ingvild Pedersen - kor, vokal

Øvrige medvirkende
 Håkon Iversen - produsent, tekniker
 Giert Clausen - tekniker, mastering 
 Timothy John Hegarty - låtskriver
 Jeff Wasserman - låtskriver
 Jan Vincents Johannessen - låtskriver 
 Elisabeth Arnet - låtskriver

Eksterne lenker
 A Glimpse of Happiness

Musikkalbum fra 2006
Amund Enger-album
Håp (album)

Håp er et musikkalbum med Amund Enger, utgitt i 2010.

Sporliste

 «Til hennes pris» (Amund Enger/Giert Clausen)
 «Håp» (Amund Enger/Ingvar Hovland)
 «Blind» (Amund Enger/Ingvar Hovland)
 «Når du er borte» (Amund Enger/Ingvar Hovland)
 «Hold meg» (Amund Enger/Ingvar Hovland)
 «Hvem er han?» (Amund Enger)
 «Skjeve spor» (Amund Enger/Ingvar Hovland)
 «Marlene» (Amund Enger/Giert Clausen)
 «Isdans» (Amund Enger/Ingvar Hovland)
 «Himmel på jord» (Amund Enger/Jan Vincents Johannessen)

Medvirkende

Musikere
 Amund Enger - sang, gitarer, piano, orgel, kor, låtskriver
 Håkon Iversen - gitarer, produsent, tekniker 
 Stig Værnes - trommer, perkusjon
 Lars Andreas Haug - tuba, saksofon
 Kristin Skaare - trekkspill 
 Preben Olram - worldstick 
 Elin Synnøve Bråthen - sang på Til hennes pris
 Tonje Unstad - sang på Blind

Øvrige medvirkende
 Giert Clausen - produsent, tekniker, mastering, låtskriver 
 Ingvar Hovland - låtskriver 
 Jan Vincents Johannessen - låtskriver

Eksterne lenker
 Håp

Musikkalbum fra 2010
Amund Enger-album
Lommedalens Idrettslag

Lommedalens Idrettslag (stiftet 1. februar 1903 som Lommedalen Idrætslag) er et idrettslag fra Lommedalen i Bærum kommune. Idrettslagets fotballag spiller i Oslo Fotballkrets og spiller til daglig i 3. divisjon. I 2009 spilte Lommedalen kvalifisering til spill i 2. divisjon for 2010-sesongen, men tapte 3-13 for Frigg over to kamper. I 2012 kom Lommedalen for første gang til 1. runde i norgesmesterskapet. Motstander var Stabæk og kampen endte med 0-3 tap.

Tabell

Kjente utøvere
Narve Bonna, skihopping og kombinert
Rune Velta, skihopping
Jan Einar Thorsen, alpint
Leif Kristian Haugen, alpint
 Aleksander Aamodt Kilde, alpint
Thomas Rogne, fotball

Eksterne lenker
 

Idrettslag i Bærum
Idrettslag etablert i 1903
Fotballag i Bærum
Fotballag etablert i 1903
Skiklubber i Norge
1903 i Norge
Jørgen Andersen (fotballspiller)

Jørgen Andersen er en norsk fotballspiller som spiller for , på utlån fra . Andersen er forsvarsspiller og ble hentet opp til Sarpsborg 08 fra junioravdelingen i løpet av 2010-sesongen.

Eksterne lenker
 Spillerprofil på Sarpsborg08.no

Norske fotballspillere
Fotballspillere for Sarpsborg 08 FF
22 beste + 2

22 beste + 2 er en samleplate med Lillian Askeland, utgitt i 2006.

Sporliste

 «På topp»
 «Kjærlighet og sympati»
 «Jimmy Brown»
 «Edith Gassion»
 «Frank»
 «Du trengte meg»
 «Jambalaya»
 «Min barndoms grønne dal»
 «Jeg har aldri vært hos meg»
 «Nederlagsmorgen»
 «Arven»
 «En deilig dag»
 «Gi meg en kjær gammel sang»
 «Mamma, din dag er i dag»
 «Vårt beste år»
 «Kvinnehud»
 «Himmelens porter»
 «Kjærleik og farvel»
 «S-K-I-L-S-M-I-S-S-E»
 «Mitt barndomsparadis»
 «US of A»
 «Spar den siste dansen til meg»
 «Jeg vil tro»
 «Mi eiga hamn»

Kilder 
Om albumet hos rockipedia.no

Musikkalbum fra 2006
Norske samlealbum
Lillian Askeland-album
Egon Askvik

Egon Askvik (født 10. mai 1958, død 31. desember 2016) var norsk prest og forfatter. Askvik hadde sin teologiske utdannelse fra Menighetsfakultetet, og ble ordinert i Seim kirke 1988. Han var siden vikarprest i Indre Sogn 1988–89, sokneprest i Aurland 1989–96, kapellan i Lindås 1996–2008 og sokneprest i Leikanger og Norum fra 2008.

Askvik fikk Lindås kommunes kulturpris i 1977. Han gav ut oversettelsen «We shall never die» (Kamp- og lovsanger fra Sør-Afrika) i 1986 og boken Skatten og perlene i 2004 samt en ressursbok til denne. Begge de to siste bøkene omhandler Kristuskransen, en bønnekrans laget av den svenske biskopen Martin Lönnebo. I Salmer 1997 og Norsk salmebok 2013 har han bidratt med en oversettelse «Gå du med oss, for vegen er lang». Han var produsent og medvirket på platen Glaværugt – julesong frå Sogn som kom ut i 2010. Prosjektet «Meir himmel – meir jord» er ei forestilling basert på Kristuskransen sine perler. Sammen med Kjell Bergsvik (saksofon), Astri Sudmann (fortelling) og Jan Holden (lyd/lys) har Askvik vært på flere turneer. Gav i 2015 boka Kyrkjefolk.

Referanser

Litteratur 
 Prester i Den norske kirke og andre teologiske kandidater 2000, Den norske kirkes presteforening/Verbum forlag, 2000. ISBN 82-543-0860-8. Side 21.

Norske lutherske prester
Norske salmediktere
Norske forfattere
Bierna Bientie

Bierna Leine Bientie (født 28. september 1951) er en norsk samisk prest. Bientie er den eneste sørsamisktalende presten i Den norske kirke. Bientie har sin teologiske utdannelse fra Menighetsfakultetet og ble ordinert i 1978. Etter dette har han virket som prest i Nordland og Trøndelag. Fra 1998 til 2014 var han prest spesielt for sørsamer. Siden 2014 har han arbeidet som bibeloversetter.

Bientie har oversatt og utgitt Markusevangeliet til sørsamisk sammen med Anna Jacobsen. Dette ble utgitt av Bibelselskapet i 1993 under tittelen Jupmelen rijhke lea gietskesne (Guds rike er nær). I 2013 utkom et nytt utvalg bibeltekster oversatt til sørsamisk, med vekt på tekster til kirkeåret. Han har også jobbet med å oversette liturgi til sørsamisk.

Da man skulle finne ny biskop i Nidaros i 2007 ble Bientie nominert som en av fem kandidater. Han var da den første bispekandidaten med minoritetsbakgrunn. Han trakk imidlertid kandidaturet sitt, da han mente at den sørsamiske befolkningen ville komme dårlig ut av det om den eneste presten som kunne forrette kirkelige handlinger på deres morsmål forsvant ut av normal prestetjeneste.

I Salmer 1997 er Bientie representert med seks salmer han har oversatt til sørsamisk og i Norsk salmebok 2013 har han med en egenskrevet og fire oversatte salmer. I denne salmeboken er også konen hans, Anne-Grethe Leine Bientie, representert med to salmer. Bientie var som sørsameprest redaktør for det sørsamiske kirketidsskriftet Daerpies Dierie.

Han ble tildelt Kongens fortjenstmedalje 18. mai 2017.

Referanser 

Norske lutherske prester
Norske salmediktere
Sørsamene
Kongens fortjenstmedalje i sølv
Fødsler i 1951
Raudsjøen (Enebakk)

Raudsjøen (også skrevet Rausjøen) er en innsjø i Enebakk kommune i Viken. Den ligger sør i Østmarka og 232 meter over havet. Sjøen har tilsig fra Mosjøen i nord, og utløp østover gjennom Rausjøelva til Børtervanna.

Navnet på vannet kommer muligens av fisken røye. Vannet har gitt navn til hele området som kalles Rausjømarka. Området var privat eiet fram til Oslo kommune kjøpte området i 1965. Det er en del hytter rundt Raudsjøen, og vannet har en bra krepsebestand. 

Rausjøveien går fra Bysetermåsan til Raudsjøen, Rausjøgrenda og fortsetter videre til Børtervann.

Referanser

Eksterne lenker 
Skiforeningen, markadatabasen om Rausjø

Innsjøer i Enebakk
Østmarka
Opiumspipe

En opiumspipe er en pipe egnet for vaporisering og inhalering av opium. De egentlige opiumspiper lar det narkotiske stoffet bli vaporisert mens det varmes over en spesiell lampe kalt opiumslampe. Det antas at denne måten å «røke» opium på begynte på 1600-tallet. 

En typisk opiumspipe har en lang stamme, en keramisk pipebolle og en metallklaps kalt sadelen. Det er ved denne sadelen at pipebollen kan festes og fjernes, noe som er nødvendig for periodisk å kunne renske ut opiumsasken. Stammen er gjerne laget av bambus, men man finner også piper av for eksemepl elfenbein, jade eller sølv. Pipebollen er gjerne av keramikk som den fra Yixing eller av for eksempel blå og hvit-porselen. Somstundes er mer edle materialer som jade benyttet.

Litteratur
 Steven Martin: The Art of Opium Antiques, Silkworm Books, 2007.

Eksterne lenker
 Opium Museum

Narkotika
Kinesisk kultur
Fjodor Kuznetsov

Fjodor Isidorovitsj Kuznetsov (russisk: Фёдор Исидорович Кузнецов; født  i Balbetsjino, død 22. mars 1961 i Moskva) var oberst general og en militær kommandant av Sovjetunionen under den andre verdenskrigen.

Han ble født inn i en bondefamilie i dagens Mogilev oblast i Hviterussland. Kuznetsov tjente i den keiserlige russiske hæren under den første verdenskrig, og han fortsatte sin tjeneste i bolsjevikenes røde armé. I utgangspunktet ledet han den sovjetiske nordvestre fronten på vestfronten under den andre verdenskrig, men han ble i begynnelsen av august 1941 erstattet av general-major Sabennikov. Deretter ble han utnevnt til kommandør, en stilling som han hadde frem til mars 1942.

Fra mars 1942 til juni 1943 var han utnevnt til sjef for den sovjetiske generalstaben, og fra august 1943 til februar 1944 var han ansatt som assisterende sjef for Volkhov fronten og den karelske fronten. Da verdenskrigen var over i 1945, ledet han flere militærdistrikter i Uralfjellene, frem til han pensjonere seg på grunn av sykdom i 1948.

Sovjetere fra andre verdenskrig
Sovjetiske offiserer
Personer fra Horatski rajon
Sina.com

Sina.com er den største (2010) kinesiskspråklige infotainment-webportal i verden. Webstedet ble etablert i 1999. Det har hovedkontor i Shanghai i Folkerepublikken Kina, mens eierselskapet holder til i Beijing. 

I august 2009 åpnet Sina.com en mikroblogg, Sina Weibo, som dominerer det sterkt voksende kinesiske mikrobloggsamfunnet (weibo).

Eksterne lenker
 
 Presentasjon av Sina Weibo

Nettsteder
Etableringer i 1999
Medier i Folkerepublikken Kina
Shanghai
Beijing
1999 i Kina